Τιμασίθεος ο Δελφός

Ο Τιμασίθεος ο Δελφός (6ος αιώνας π.Χ.) ήταν αρχαίος Έλληνας αθλητής από τους Δελφούς της αρχαίας Φωκίδας, ο οποίος αρκετές φορές αναδείχθηκε νικητής στο παγκράτιο στα Πύθια και τους Ολυμπιακούς αγώνες, επίσης είχε διακριθεί στη μάχη ως γενναίος στρατιώτης.

Ήταν ένας από τους οπαδούς του Αθηναίου άρχοντα Ισαγόρα, όταν ο τελευταίος πολιόρκησε την Ακρόπολη με τη βοήθεια του Σπαρτιάτη Κλεομένη Α΄. Κατά την πολιορκία αυτή της ακρόπολης, το 508 π.Χ., ο Τιμασίθεος ήταν ένας από εκείνους που έπεσαν στα χέρια του εχθρού, και εκτελέστηκε.

Ο Ιούλιος Αφρικανός αναφέρει ότι ο Τιμασίθεος υπήρξε Ολυμπιονίκης στο παγκράτιο κατά την 66η και την 67η Ολυμπιάδα. Ο δε Παυσανίας αναφέρει ότι ο γλύπτης Αγελάδας από το Άργος φιλοτέχνησε άγαλμα για τον Ολυμπιονίκη Τιμασίθεο στην Ολυμπία.

Παραπομπές

Αρχαίοι Έλληνες Ολυμπιονίκες
Πυθιονίκες
Αρχαίοι Φωκαείς ολυμπιονίκες
Αρχαίοι ολυμπιονίκες του παγκράτιου
Αρχαίοι ολυμπιονίκες (6ος αιώνας π.Χ.)